SPCG กำไรไตรมาส 1 ลดลง 12% แตะ 612 ลบ. หลังรายได้หด-ต้นทุนขายเพิ่ม
SPCG รายงานกำไรไตรมาส 1/65 อยู่ที่ 612.57 ลบ. ลดลง 12% จากปีก่อนกำไร 700.06 ลบ. หลังรายได้หด-ต้นทุนขายเพิ่ม
SPCG รายงานกำไรไตรมาส 1/65 อยู่ที่ 612.57 ลบ. ลดลง 12% จากปีก่อนกำไร 700.06 ลบ. หลังรายได้หด-ต้นทุนขายเพิ่ม
13 พ.ค. 2565

บริษัท เอสพีซีจี จำกัด (มหาชน) หรือ SPCG รายงานกำไรไตรมาส 1 สิ้นสุดวันที่ 31 มี.ค.65 มีกำไรสุทธิ ดังนี้

โดยบริษัทมีรายได้จากการขายและการให้บริการสำหรับงวดสามเดือน จำนวน 1,054.9 ล้านบาท ลดลงจากปี 2564 (1,172.7 ล้านบาท) จำนวน 117.8 ล้านบาท คิดเป็นร้อยละ 10 ทั้งนี้เนื่องจากในปี 2565 บริษัทฯ มีรายได้จากธุรกิจผลิตและจำหน่ายไฟฟ้าพลังงานแสงอาทิตย์จำนวน 36 โซล่าฟาร์ม รวมทั้งสิ้น 985.3 ล้านบาท ลดลงจากปี 2564 (1,131.6 ล้านบาท) จำนวน 146.3 ล้านบาท หรือคิดเป็นร้อยละ 13 เนื่องจากจำนวนกระแสไฟฟ้าที่ผลิตและจำหน่ายได้มีจำนวน 97.5 ล้านหน่วยลดลงจากปี 2564 (105.1 ล้านหน่วย) จำนวน 7.6 ล้านหน่วย หรือคิดเป็นร้อยละ 7และรายได้เงินอุดหนุนส่วนเพิ่มราคารับซื้อไฟฟ้า (Adder) จำนวน 8 บาทต่อหน่วย สำหรับ 7 โซล่าฟาร์มได้สิ้นสุดลงแล้ว
ด้านต้นทุนขายและการให้บริการสำหรับงวดสามเดือน จำนวน 264.6 ล้านบาท เพิ่มขึ้นจากปี 2564 (242.6 ล้านบาท) จำนวน 22.0 ล้านบาท คิดเป็นร้อยละ 9 โดยต้นทุนขายและการให้บริการที่เพิ่มขึ้นนี้เป็นไปในทิศทางเดียวกับรายได้จากการขายและการให้บริการในธุรกิจติดตั้งระบบผลิตไฟฟ้าพลังงานแสงอาทิตย์บนหลังคำ (Solar Roof) ที่เพิ่มขึ้น อัตรากำไรขั้นต้นสำหรับงวดสามเดือน จำนวนร้อยละ 75 ลดลงจากปี 2564 ที่มีจำนวนร้อยละ 79 โดยมีสาเหตุหลักมาจากสัดส่วนรายได้ของธุรกิจผลิตและจำหน่ายไฟฟ้าพลังงานแสงอาทิตย์ ซึ่งมีอัตรากำไรขั้นต้นสูงมีสัดส่วนที่ลดลง
ขณะที่ค่าใช้จ่ายในการบริหารสำหรับงวดสามเดือน จำนวน 47.7 ล้านบาท ลดลงจากปี 2564 (85.3 ล้านบาท) จำนวน 37.6 ล้านบาท คิดเป็นร้อยละ 44 โดยมีสาเหตุหลักมาจาก ในปี 2564 บริษัทฯ มีค่าที่ปรึกษาทางการเงิน และค่าที่ปรึกษาทางกฎหมายเกี่ยวกับการลงทุนในบริษัท เซท เอนเนอยี จำกัด จำนวน 23.3 ล้านบาท และ 5.4 ล้านบาท ตามลำดับ โดยในปี 2565 บริษัทฯ มีค่าใช้จ่ายเกี่ยวกับพนักงานลดลง จำนวน 4.4 ล้านบาท
ด้านผลขาดทุนของอนุพันธ์สำหรับงวดสามเดือน จำนวน 51.9 ล้านบาท สาเหตุหลักมาจากผลขาดทุนจากการวัดมูลค่ายุติธรรมของสัญญาแลกเปลี่ยนเงินตราต่างประเทศ จากการกู้ยืมเงินเป็นเงินตราต่างประเทศอันเนื่องมาจาก ณ วัน ที่ 31 มีนาคม 2565 ค่าเงินบาทมีแนวโน้มแข็งค่าขึ้นจากวันทำสัญญา